Hasan Zvizdić
<s>Hasan Zvizdić (Sjenica, 1892 — Adapazari, 1980) bio je tokom Drugog svetskog rata komandant odreda Muslimanske milicije iz Sjenice (u Sandžaku), te glavni trgovac stokom u regionu koji je zavisio od stočarstva — zbog čega je njegov uticaj u Sandžaku bio snažan.</s>

<s>Biografija 
Hasan-aga Zvizdić je rođen 1892. godine u Sjenici.</s><s>Najstariji je sin Muhameda i Amine Zvizdić.</s><s>Morao je da napusti rodno mesto (Gacko, BiH) i seli se veoma često zbog progona; iako je menjao lokaciju i brodom, svojevremeno je ipak završio u logoru (Dahau, gde je proveo dve godine).</s><s>Porodicu, uključujući mlađeg brata Osmana, ubili su mu teroristi.</s>

<s>Zvizdić je radio kao bogati muslimanski veletrgovac iz Sjenice.</s><s>Postao je guverner grada i naoružao mnogo lokalnih muslimana organizovavši ih u ratnu miliciju.</s>

<s>Angažman 
U decembru 1941, Zvizdić je odbio da dozvoli partizanima ka zauzmu Sjenicu, jer se bojao da će četnici, nemačke i italijanske snage napasti partizane u ovom mestu i takođe pobiti veći deo populacije.</s><s>Objasnio je partizanima kako je imao oko 5.000 članova Muslimanske milicije pod svojom komandom i da će ih usmeriti protiv partizana ili četnika ako pokušaju sa zauzimanjem.</s><s>Prema istoričaru Živkoviću, Zvizdić je zapravo bio zabrinut da njegovi unosni ugovori za snabdevanje italijanske i nemačke vojske stokom ne bi bili otkazani ako bi partizani zauzeli grad.</s>

<s>Dana 22. decembra 1941. godine, snage Muslimanske milicije iz Prijepolja — pod komandom Pačariza, te iz Sjenice — pod komandom Zvizdića, uspešno su onemogućile napad partizana koji su pokušali da zauzmu Sjenicu.</s><s>Jedna grupa iz Tutina ih je podržavala — pod komandom DŽemaila Koničanina, koji se pridružio po pozivu Zvizdića.</s>

<s>Početkom delovanja Muslimanske milicije iz Sjenice kojoj je komandovao Zvizdić, februara 1942. — zajedno sa odredima milicije iz Prijepolja, Brodareva i Komarana, u saradnji sa četnicima kojima je zapovedao Pavle Đurišić, te sa italijanskim snagama, planiran je napad na partizane koji su se povlačili iz Sandžaka nakon poraza u Užicu.</s><s>Kad je Pačariz shvatio da su partizani uspeli da pobede četnike, nije se suzdržavao od napada na partizane, ali je odlučio da premesti svoje snage u Sjenicu da bi pomogao Zvizdiću ako bi partizani odlučili da ponovo napadnu grad.</s>

<s>Zvizdić nije bio uticajan samo u Sjenici i Tutinu, nego i u širem regionu.</s><s>Mislio je da će mu koristiti ako poseti sedište četnika i pregovara s Dražom Mihailovićem.</s><s>Dana 27. juna, Zvizdić i ostali muslimanski i albanski lideri (među kojima i Aćif Hadžiahmetović, DŽafer Deva, Ferhat-beg Draga i Ahmet Daca) pregovarali su sa predstavnicima Mihailovićevih četnika.</s><s>Pregovori su okončani dogovorom o saradnji na zajedničkoj borbi protiv komunista.</s><s>Ekmečić pominje Zvizdića kao muslimanskog četničkog vođu.</s>

<s>Karl fon Krempler je planirao da osnuje Sandžak kao zaseban politički entitet i ponudio je Zvizdiću funkciju guvernera.</s><s>Ovaj je odbio Kremplerovu ponudu.</s><s>Kada su Nemci preuzeli kontrolu nad Crnom Gorom nakon kapitulacije Italije pred kraj 1943. godine, osnovali su marionetsku vladu s Hasanom Zvizdićem kao ministrom bez portfelja.</s>

<s>Smrt 
Posle rata, Zvizdić je emigrirao iz Jugoslavije da ga ne bi uhvatili i pogubili partizani.</s><s>Umro je 1980. godine u Adapazariju (Turska).</s><s>Godine 2012, ispred kuće u kojoj je živeo Zvizdić otkrivena je komemorativna plaketa.</s>

<s>Reference</s>

<s>Bibliografija</s>

<s>Spoljašnje veze 
 Biografija na sajtu ZSD Holandije
 Članak na sajtu BKZ Srbije</s>

<s>Rođeni 1892.</s><s>Umrli 1980.</s><s>Kvislinzi
Muslimanska milicija Sandžaka
Biografije, Srbija</s>

